hy en en hy en en en en es id lv en en en en en en en en en en en en en en en en en en en en en en en en en en en en en en en en en en en en hy hy en en en en hy hy hy en hy hy hy en hy hy en en en en en hy hy hy hy hy hy hy hy hy fr en en en en en hy en en en en en en en en hy de hy hy hy hy hy hy hy hy hy hy hy hy en hy hbs_lat lv en en en en en en en en en en en en en en en en en en en en en en en en en en en en en en en en en en en en hy hy en en en en hy hy hy en hy hy hy en hy hy en en en en en hy hy hy hy hy hy hy hy hy fr en en en en en hy en en en en en en en en it lv en en en en en en en en en en
The Ministry of Education, Science, Culture and Sports of the Republic of Armenia
Faculty of Natural Sciences and Engineering
Department of external relations and cooperation
Acquisition and Data Processing Department
E – Books by Subjects
Հետազոտական գործունեությունծավալող ՀՀ և արտասահմանյան գործընկեր կազմակերպություններ և կառույցներ
Admission to Bachelor’s course
Admission to Master’s course
Վարձավճարներ և կիրառվող զեղչային համակարգ
Department of Quality Assurance and Student’s Career Support
Home » News » «ԿՐԹՈՒԹՅՈՒՆ ԵՎ ՄԱՍՆԱԳԵՏ. ՄԱՍՆԱԳԻՏԱԿԱՆ ԿՐԹՈՒԹՅՈՒՆՆ ԱՅՍՕՐ ԵՎ...
«ԿՐԹՈՒԹՅՈՒՆ ԵՎ ՄԱՍՆԱԳԵՏ. ՄԱՍՆԱԳԻՏԱԿԱՆ ԿՐԹՈՒԹՅՈՒՆՆ ԱՅՍՕՐ ԵՎ ՎԱՂԸ» ԽՈՐԱԳՐՈՎ ՈՐԱԿԻ ԱՊԱՀՈՎՄԱՆ 4-ՐԴ ՖՈՐՈՒՄ
Ս.թ. ապրիլի 16-ին «Մատենադարան» Մ. Մաշտոցի անվան հին ձեռագրերի գիտահետազոտական ինստիտուտում մեկնարկեց  որակի ապահովման 4-րդ ֆորումը, որը կրում էր «Կրթություն և մասնագետ. մասնագիտական կրթությունն այսօր և վաղը» խորագիրը: Երկօրյա համաժողովը կազմակերպվել էր Մասնագիտական կրթության որակի ապահովման ազգային կենտրոնի կողմից։
Ֆորումին մասնակցում էին բուհերի և քոլեջների ներկայացուցիչներ, կրթության որակի ապահովման փորձագետներ Հայաստանից, Մեծ Բրիտանիայից և Նիդեռլանդներից: Գորիսի պետհամալսարանից ֆորումին մասնակցեցին ԳՊՀ-ի Տնտեսագիտության և կառավարման ամբիոնի վարիչի ժ/պ Գուրգեն Մինասյանը և ԳՊՀ-ի Կենսաբանության և քիմիայի ամբիոնի դասախոս Անի Գալստյանը։
Համաժողովի մասնակիցներին ողջույնի խոսք հղեց ԿԳ նախարարի պաշտոնակատար Լևոն Մկրտչյանը: Նա նշեց, որ  «Բարձրագույն կրթության մասին» օրենքի նախագծով որակի ապահովման լուրջ մեխանիզմներ են նախատեսվում: Արմատապես փոխվում են կրթության որակի ապհովման նախկին պատկերացումները, մասնավորապես, խնդիր է դրվում ինստիտուցիոնալ հավատարմագրումից անցում կատարել ծրագրային հավատարմագրման, որը ենթադրում է մասնագիտական մեծ աշխատանք: Նախագծով մագիստրոսական և ասպիրանտական կրթության ծրագրերում օտար լեզվով մասնագիտական դասընթացների պահանջ է դրվում:  Սրանք լուրջ քայլեր են գիտության զարգացման և բարձրագույն կրթության հեղինակությունը վերականգնելու ուղղությամբ:
Ողջույնի խոսքով հանդես եկավ նաև ՈԱԱԿ տնօրեն Ռուբեն Թոփչյանը: Նա նշեց, որ առաջիկայում մեկնարկելու են ծրագրային հավատարմագրումները, որի շրջանակներում   բուհերը պետք է հավաստեն, որ իրենց կրթական ծրագրերն ապահովում են  նախատեսված վերջնարդյունքները, այն է` շրջանավարտները կարողանանում են  շուկա մտնել որպես մասնագետ: Ծրագրային հավատարմագրման մեկնարկից առաջ որակի ապահովման 4-րդ ֆորումը քննարկում է, թե մասնագիտական ուսումնական հաստատությունները պատրաստում են միայն կրթված մարդ, թե նաև մասնագետ, իրականում որ բաղադրիչի վրա պետք է լինի շեշտադրումը, ինչ խնդիրներ կան մասնագետի պատրաստման ճանապարհին:
Անդրադառնալով նախաբակալավրական կրթությանը՝ Ռ․Թոփչյանը նշեց, որ այն կարևոր է այն մարդկանց համար, ովքեր ուզում են փոխել մասնագիտությունը: Ներկայում մարդիկ, ովքեր ուզում են մասնագիտություն փոխել, մագիստրատուրա են դիմում: Սակայն մագիստրատուրան բոլորովին այլ նշանակություն ունի: Նախաբակալավրական կրթությունը հնարավորություն կտա համապատասխան մասնագիտական հմտություններ ձեռք բերել կարճ ժամանակում և վերաորակավորվել:
Նախաբակալավրական մասնագիտական կրթությունը, որը ներառված է  «Բարձրագույն կրթության մասին» օրենքի նախագծում,  նորույթ է  հայաստանյան կրթական համակարգի համար։
Ֆորումի շրջանակներում զեկույցներ  ներկայացրեցին Նիդեռլանդների Տվենտեի համալսարանի Բարձրագույն կրթության քաղաքականության ուսումնասիրությունների կենտրոնի փորձագետ Դոնալդ Վեսթերհեյդենը` «Նախաբակալավրական մասնագիտական կրթության դերը գիտելիքահենք տնտեսությունում» թեմայով, Մեծ Բրիտանիայի Բորնմութի համալսարանի դոցենտ,  կրթության կառավարմանը նվիրված ութ գրքերի և բազմաթիվ հոդվածների հեղինակ Ջենիֆեր Անն Մունը, ով զեկուցեց՝ ինչպես են Մեծ Բրիտանիայում ուսումնական հաստատությունները փոխկապակցում կրթության  տարբեր մակարդակները, կրթական ծրագրերի վերջնարդյունքն ու ընթացիկ գնահատումը:
Ներկայացվեց բուհ-գործատու համագործակցության ՈԱԱԿ-ի մշակած մոդելը, ինչպես նաև ինստիտուցիոնալ հավատարմագրումների երկրորդ շրջափուլում սպասվող փոփոխությունները:
Ուսումնական հաստատությունների ներկայացուցիչները, կարևորելով  ՈԱԱԿ նախաձեռնած մասնագիտական քննարկումները, առաջարկեցին տարվա մեջ մեկից ավել անգամ որակի ապահովման շահակիցների համաժողովներ կազմակերպել:
Ֆորումն ուղերձ էր դասախոսներին՝ առաջարկելու նորարարական մոտեցումներ, որոնցով կապահովեն ուսուցանող գնահատում, որպեսզի ուսանողը կիսամյակի ընթացքում ոչ թե մեկ անգամ քննություն հանձնի և այդքանով ավարտվի սովորելու գործընթացը, այլ շարունակաբար սովորի:
Կենսաբանության և քիմիայի ամբիոնի դասախոս Անի Գալստյան
English EN Հայերեն AM Pycckий RU
Faculty of Natural Sciences and Engineering
Department of external relations and cooperation
Acquisition and Data Processing Department
E – Books by Subjects
Հետազոտական գործունեությունծավալող ՀՀ և արտասահմանյան գործընկեր կազմակերպություններ և կառույցներ
Համատեղ կազմակերպված գիտական միջոցառումներ
Դպրոցի տնօրենների վերապատրաստման դասընթաց
Admission to Bachelor’s course
Admission to Master’s course
Վարձավճարներ և կիրառվող զեղչային համակարգ
Department of Quality Assurance and Student’s Career Support
Copyright © 2017 | GSU
WEB AugmentAr - Creation and promotion of sites
Proudly powered by WordPress | Education Hub by WEN Themes